

 Prolaz Otokara Keršovanija 1, 52000 PAZIN

Tel. 052 622-519 e-mail: info@vrtic-olgaban-pazin.hr OIB: 05017253133

**ZAPISNIK**

**sa 24. sjednice** Upravnog vijeća Dječjeg vrtića “Olga Ban” Pazin održane u **ponedjeljak, 22. srpnja 2024**. **s početkom u 16:15 sati u Matičnom vrtiću u Pazinu, ul. Prolaz O. Keršovanija 1**

Prisutni članovi Upravnog vijeća:

1. Edi Belac, predsjednik
2. Barbara Širol, članica
3. Emina Trošt, članica
4. Renata Demark, članica

Odsutna: Patricia Antolović

Ostali prisutni:

1. Doris Velan, ravnateljica
2. Ornela Radolović, voditeljica računovodstva
3. Suzana Jašić, Gradonačelnica Grada Pazin
4. Antona Finderle, savjetnika za odgoj, obrazovanje i mlade u Gradu Pazinu
5. Gabrijela Krizmanić, tajnica i zapisničarka na sjednici

Sjednicu otvara predsjednik, g. Edi Belac, pozdravlja sve prisutne, utvrđuje da postoji kvorum za pravovaljano donošenje odluka i predlaže dnevni red sjednice

**DNEVNI RED:**

1. **Verifikacija** **Zapisnika s 23. sjednice Upravnog vijeća**
2. **Razmatranje i donošenje I. izmjena i dopuna Financijskog plana za 2024. godinu**
3. **Razmatranje i usvajanje Izvještaja o izvršenju Financijskog plana za razdoblje siječanj-lipanj/2024. godine**
4. **Razmatranje prijedloga o povećanju cijena roditeljskih uplata i donošenje Mišljenja na iznos mjesečne cijene usluge za roditelje.**
5. **Donošenje Odluke o pokretanju postupka upisa u cjelodnevni rani (jaslički) program Područnog vrtića u Sv. Petru u Šumi za pedagošku 2024./2025. godinu**
6. **Donošenje Odluke o izmjeni Odluke o imenovanju Povjerenstva za upise u 2024./2025. godinu**
7. **Razmatranje pristiglih prijava i donošenje odluke po** **raspisanom natječaju za dvije odgojiteljice na neodređeno vrijeme s punim radnim vremenom (m/ž)**
8. **Razmatranje pristiglih prijava i donošenje odluke po raspisanom natječaju za dvije spremačicu na neodređeno vrijeme s punim radnim vremenom (m/ž)**
9. **Razmatranje pristiglih prijava i donošenje odluke po raspisanom natječaju za četiri odgojiteljice na određeno vrijeme radi zamjene (m/ž)**
10. **Razmatranje zahtjeva i davanje suglasnosti za sporazumnim prekidom radnog odnosa s kuharicom L. F.**
11. **Razno**

Predsjednik ujedno predlaže izmjenu dnevnog reda na način **da se točka 4. dnevnog reda prebaci iza točke 1. dnevnog reda** obzirom da je na sjednicu najavila dolazak Gradonačelnica Grada Pazina i savjetnik za odgoj, obrazovanje i mlade, Antona Finderle, te da se točka 2. dnevnog reda **Razmatranje i donošenje I. izmjena i dopuna Financijskog plana za 2024. godinu, briše** iz razloga što je ista točka brisana iz dnevnog reda sjednice Gradskog vijeća dana 18.7.24.

Također, predsjednik predlaže **nadopunu dnevnog reda na način da se pod točkom 11. Razno razmotri pristigla Zamolba roditelja djece Sulić i Pahor vezano za razmještaj djece po skupinama.**

**Jednoglasno s četiri glasa „ZA“ prihvaća se dnevni red sjednice s izmjenom i nadopunom**

**Ad.1.) Verifikacija Zapisnika s 23. sjednice Upravnog vijeća**

Izvjestitelj: Edi Belac

Bez rasprave, **s četiri glasa „ZA“ verificiran je zapisnik s 23. sjednice Upravnog vijeća.**

**Ad. 2.)** **Razmatranje prijedloga o povećanju cijena roditeljskih uplata i donošenje Mišljenja na iznos mjesečne cijene usluge za roditelje.**

Izvjestiteljica: Gradonačelnica Grada Pazina Suzana Jašić i savjetnika za odgoj, obrazovanje i mlade, Antona Finderle

Gradonačelnica obrazlaže da su Grad Pazin i Općine sufinancijeri stava da se plaće radnika u Vrtiću čim prije usklade s Uredbom o nazivima radnim mjesta, uvjetima za raspored i koeficijentima za obračun plaća u javnim službama („Narodne novine“ 22/24.) odnosno s plaćama u osnovnoj školi.

Vrtić se u proteklom razdoblju suočavao sa konstantnim deficitom i odljevom radne snage u druge vrtiće gdje su plaće radnika više. Osnivač ima za cilj osigurati mjesto u javnom vrtiću za svu djecu koja navršavaju prvu godinu života. Da bi slijedili zacrtane ciljeve Osnivač aktivno radi na povećanju vanjskih i unutarnjih izvora financiranja što uključuje i veći udio sufinanciranja od strane roditelja u ekonomskoj cijeni programa.

Gradsko vijeće Grada Pazina na sjednici održanoj 18. srpnja 2024. utvrdilo je ekonomsku cijenu u iznosu od 461,16 eura po djetetu iz čega proizlazi da cijena od predloženih 130 eura iznosi 28% od ukupne ekonomske cijene po djetetu.

Nakon obrazlaganja, Suzana Jašić i Anton Finderle napuštaju sjednicu.

Otvara se rasprava.

Upravno vijeće je razmotrilo Prijedlog Iznosa mjesečne cijene usluga za roditelje u Dječjem vrtiću „Olga Ban“ Pazin u pedagoškoj 2024./2025. godini i saslušalo usmeno obrazloženja Gradonačelnice Grada Pazina, Suzane Jašić i savjetnika za odgoj, obrazovanje i mlade, Antona Finderle.

Prijedlog Upravnog odjela za društvene djelatnosti Grada Pazina je da se sadašnje cijene, koje iznose 99,54 eura za djecu vrtićkog uzrasta i 106,18 eura za djecu ranog (jasličkog) uzrasta, od 1. rujna 2024. povisi na jedinstvenu cijenu od 130 eura.

Posljednje povećanje cijena roditeljskih uplata bilo je 1. rujna 2021. g.

Predstavnica roditelja u Upravnom vijeću razmatra mogućnost manjeg povećanja cijene od predloženih 130 eura, međutim manje povećanje od predloženog ne dovodi do ostvarivanja zacrtanih ciljeva Osnivača.

Shvaćajući nužnost povećanja roditeljskih uplata, uzimajući u obzir činjenicu da se roditeljske uplate nisu mijenjale tri protekle godine, **jednoglasno s četiri glasa „ZA“ Upravno vijeće podržava donošenje odluke Gradonačelnice Grada Pazina o povećanju roditeljskih uplata na jedinstvenu cijenu od 130 eura od 1. rujna 2024. godine.**

**Ad.3.)** **Razmatranje i usvajanje Izvještaja o izvršenju Financijskog plana za razdoblje siječanj-lipanj/2024. godine**

Izvjestiteljica: Ornela Radolović

Na temelju članka 86. Zakona o proračunu („Narodne novine“ broj 144/21.), članka 52. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23.), članak 47. Statuta Dječjeg vrtića "Olga Ban" Pazin (Službene novine Grada Pazina 31/13., 23/14., 11/21., 51/21., 7/22. pročišćeni tekst, 53/22. i 29/23.) i Odluke o mjerilima i načinu korištenja vlastitih i namjenskih prihoda i primitaka proračunskih korisnika Grada Pazina (Službene novine Grada Pazina 35/20.) ravnateljica predlaže Upravnom vijeću Dječjeg vrtića "Olga Ban Pazin **da usvoji** **Polugodišnji** **izvještaj o izvršenju Financijskog plana za razdoblje siječanj-lipanj 2024.** godinu kako je obrazložen od strane voditeljice računovodstva Ornela Radolović i ravnateljica Doris Velan.

Po usvajanju isti će biti proslijeđen Upravnom odjelu za društvene djelatnosti i Upravnom odjelu za financije i ITU mehanizam Grada Pazina na daljnje postupanje.

Otvorila se rasprava i postavljana su pitanja po pojedinim stavkama Izvješća.

Nakon kraće rasprave **jednoglasno s četiri glasa „ZA“ Upravno vijeće usvaja Polugodišnji** **izvještaj o izvršenju Financijskog plana za razdoblje siječanj-lipanj 2024.**

**Ad.4.)** **Donošenje Odluke o pokretanju postupka upisa u cjelodnevni rani (jaslički) program Područnog vrtića u Sv. Petru u Šumi za pedagošku 2024./2025. godinu**

Izvjestiteljica: Doris Velan

Na temelju članka 36. Statuta Dječjeg vrtića „Olga Ban“ Pazin („Službene novine Grada Pazina“ broj 31/13., 23/14., 11/21., 51/21., 7/22. – pročišćeni tekst i 53/22.) i članka 6. stavak 1. i 2. Pravilnika o mjerilima i postupku upisa djece u Dječji vrtić „Olga Ban“ Pazin (Službene novine Grada Pazina 17/23.) uz suglasnost Osnivača ravnateljica predlaže Upravnom vijeću da donese Odluku o pokretanju postupka upisa u cjelodnevni program Područnog vrtića u Sv. Petru u Šumi za rani (jaslički) odgoj. Za navedeni program dobivena je suglasnost Ministarstva i Rješenje za rad u novim uvjetima od strane nadležnog ureda u Istarskog županiji.

Zahtjeve za upis roditelji mogu dostaviti Dječjem vrtiću Olga Ban Pazin **od 31. srpnja 2024. do 6. kolovoza 2024. godine putem e-maila:** **povjerenstvo@vrtic-olgaban-pazin.hr****,**

Zahtjevi se iznimno mogu predati osobno u upravi Dječjeg vrtića Olga Ban Pazin, Prolaz. O. Keršovanija 1, 52000 Pazin, u objavljenom vremenu na oglasu za upis.

Privremena rang lista će bit objavljena **21. kolovoza 2024.**

Nakon dodatnih upita i obrazlaganja **jednoglasno s četiri glasa „ZA“ Upravno vijeće donosi Odluku o pokretanju postupka upisa u cjelodnevni program Područnog vrtića u Sv. Petru u Šumi za rani (jaslički) odgoj. Odluka će biti objavljena 23.7.24. na internetskim stranicama Vrtića i Općine Sv. Petar u Šumi.**

**Ad. 5.) Donošenje Odluke o izmjeni Odluke o imenovanju Povjerenstva za upise u 2024./2025. godinu**

Izvjestiteljica: Doris Velan

Na temelju članka 36. Statuta Dječjeg vrtića „Olga Ban“ Pazin („Službene novine Grada Pazina“ broj 31/13., 23/14., 11/21., 51/21., 7/22. – pročišćeni tekst i 53/22.) i članka 11. Pravilnika o mjerilima i postupku upisa djece u Dječji vrtić „Olga Ban“ Pazin (Službene novine Grada Pazina 17/23.) Ravnateljica predlaže Upravnom vijeću da donese Odluku o izmjeni Odluke o imenovanju Povjerenstva za upise u Dječji vrtić Olga Ban Pazin.

Upravno vijeće se slaže s obrazloženjem te **jednoglasno s četiri glasa „ZA“ donosi Odluku o izmjeni Odluke o imenovanju Povjerenstva za upise u Dječji vrtić Olga Ban Pazin kako je predloženo od ravnateljice Doris Velan.**

**Ad.6.) Razmatranje pristiglih prijava i donošenje odluke po raspisanom natječaju za dvije odgojiteljice na neodređeno vrijeme s punim radnim vremenom (m/ž)**

Izvjestiteljica: Doris Velan

Natječaj za dvije odgojiteljice na neodređeno vrijeme s punim radnim vremenom bio je objavljen 24.6.2024. do 9.7.2024. na internetskim stranicama Vrtića i na Burzi rada.

Na natječaj je pristiglo pet prijava u roku. Sve prijave ispunjavaju uvjete natječaja.

Ravnateljica predlaže da se na natječaj prime SANDA CVITAN I KRISTINA PAMIĆ, odgojiteljice.

**Jednoglasno s četiri glasa „ZA“ donosi se odluka da se na radno mjesto dvije odgojiteljice na neodređeno vrijeme prime SANDA CVITAN I KRISTINA PAMIĆ, odgojiteljice**

**Ad. 7.) Razmatranje pristiglih prijava i donošenje odluke po raspisanom natječaju za dvije spremačicu na neodređeno vrijeme s punim radnim vremenom (m/ž)**

Izvjestiteljica: Doris Velan

Natječaj za dvije spremačice na neodređeno vrijeme s punim radnim vremenom bio je objavljen 24.6.2024. do 9.7.2024. na internetskim stranicama Vrtića i na Burzi rada.

Na natječaj je pristiglo pet prijava u roku. Četiri prijave ispunjavaju uvjete, a jednoj prijavi nedostaje sva potrebna dokumentacija.

Obavljen je razgovor sa četiri kandidatkinje i ravnateljica predlaže da se na prime **ROZIATA MATIKA I LEANA LAKOŠELJAC.**

**Jednoglasno s četiri glasa „ZA“ donosi se odluka da se na radno mjesto dvije spremačice na neodređeno vrijeme prime ROZITA MATIKA I LEANA LAKOŠELJAC.**

**Ad. 8.) Razmatranje pristiglih prijava i donošenje odluke po raspisanom natječaju za četiri odgojiteljice na određeno vrijeme radi zamjene (m/ž)**

Izvjestiteljica: Doris Velan

Natječaj za četiri odgojiteljice na određeno vrijeme s punim radnim vremenom bio je objavljen 24.6.2024. do 9.7.2024. na internetskim stranicama Vrtića i na Burzi rada

Na natječaj su pristigle dvije prijava u roku. U međuvremenu je jedna odgojiteljica odustala od prijave te je ostala samo jedna prijava.

Ravnateljica predlaže da se na prijavljeni natječaj primi IVA BILIĆ, te također moli da se izvrši nadopuna dnevnog reda pod **Razno b) Donošenje odluke o raspisivanju natječaja za tri odgojiteljice na određeno vrijeme s punim radnim vremenom.**

**Jednoglasno s četiri glasa „ZA“ donosi se odluka o sklapanju ugovora o radu na određeno vrijeme s IVOM BILIĆ.**

**Jednoglasno s četiri glasa „ZA“ donosi se odluka o nadopuni dnevnog reda pod Razno b). Donošenje odluke o raspisivanju natječaja za tri odgojiteljice na određeno vrijeme s punim radnim vremenom.**

**Ad. 9.) Razmatranje zahtjeva i davanje suglasnosti za sporazumnim prekidom radnog odnosa s kuharicom L. F.**

Izvjestiteljica: Doris Velan

L. F. podnijela je zahtjev za sporazumnim prekidom radnog odnosa radi odlaska u mirovinu. Zadnji dan rada bio bi 31.12.2024., a privi dan mirovine bio bi 1.1.2025.

**Jednoglasno s četiri glasa „ZA“ donosi se Odluka o davanju suglasnosti na sporazumni prekid radnog odnosa sa L. F. s 31.12.2024.**

**10. Razno**

**a) Razmatranje prigovora roditelja Sulić-Pahor**

Izvjestitelj: Edi Belac

Predsjednik je pročitao zamolbu roditelja koja je upućena ravnateljici i Upravnom vijeću putem predstavnice roditelja Emine Trošt.

Upravno vijeće je također poslušalo obrazloženje ravnateljice Doris Velan i pregledalo prepisku koja se odvijala putem e-maila vezano za prijedlog roditelja o premještaju.

Upravno vijeće smatra da Ravnateljica i Povjerenstvo za upise djelovalo u okviru svojih mogućnosti i da, u rješavanju predmeta premještaja djece, nije učinjen propust.

Činjenica je da nakon javno objavljenog rasporeda djece po skupinama nije moguće prebacivati djecu u druge skupine jer su sve skupine u Vrtiću popunjene te Upravno vijeće može roditeljima samo potvrditi raspored djece prema već objavljenom Rasporedu po skupinama od 10. srpnja 2024.

Također Vijeće smatra da tema rasporeda djece po odgojnim skupinama nije u nadležnosti rješavanja Upravnog vijeće nego u nadležnosti rješavanja Ravnateljice i Povjerenstva za upise.

 Sjednica je završila u 18:30 sati

KLASA: 025-02/24-01/06

URBROJ: 2163-44-2

**UPRAVNO VIJEĆE**

**DJEČJEG VRTIĆA „OLGA BAN“ PAZIN**

 Zapisničarka: Predsjednik:

Gabrijela Krizmanić Edi Belac